open-index/open-wikipedia-markdown huggingface dataset:
காகர்பிட்டா

**காகர்பிட்டா** (**Kakarbhitta**) நேபாளம் நாட்டின் தென்கிழக்கில் அமைந்த நேபாள மாநில எண் 1-இல் உள்ள ஜாப்பா மாவட்டத்தில் அமைந்த எல்லையோர நகரம் ஆகும். இது நேபாளம்-இந்தியா எல்லையில் அமைந்த காகர்பிட்டா நகரம், நேபாளத்தின் கிழக்கு நுழைவாயிலாக உள்ளது. இதனருகே அமைந்த  நகரம் மேச்சிநகர் ஆகும். இந்தியாவின் கிழக்கு பகுதியான சிலிகுரியிலிருந்து, காகர்பிட்டா வழியாக, நேபாளத் தலைநகரான காத்மாண்டிற்குச் செல்ல பேருந்து வசதிகள் உள்ளது.இதன் 1991-ஆம் ஆண்டின் கணக்கெடுப்பின் படி, இதன் மக்கள் தொகை 21,366 ஆகவுள்ளது.இதன் அருகமைந்த வானூர்தி நிலையம் 21 கிலோ மீட்டர் தொலைவில் உள்ள பத்திரப்பூர் நகரத்தில் உள்ளது.

## மேற்கோள்கள்

ஜாப்பா மாவட்டம்
நேபாள மாநில எண் 1
பகுப்பு:நேபாள நகரங்கள்
பட்டரவாக்கம்

**பட்டரவாக்கம்** (**Pattaravakkam**) என்ற  புறநகரானது, தமிழ்நாட்டின் தலைநகரான சென்னைக்கு வடமேற்கே அமைந்துள்ளது.

## அமைவிடம்
பட்டரவாக்கம், கடல் மட்டத்திலிருந்து சுமார் 36.49 மீ. உயரத்தில், () என்ற புவியியல் ஆள்கூறுகள் கொண்டு அமையப் பெற்றுள்ளது.

## விவரங்கள்
** பட்டரவாக்கம், சென்னை மாவட்டத்தில் உள்ள அம்பத்தூர் வட்டத்தில் அமைந்துள்ளது. முன்னர் இது அம்பத்தூர் நகராட்சிப் பகுதியாக இருந்தது. தற்போது  இது சென்னை மாநகராட்சியின் அம்பத்தூர்மண்டல எண் 7-இல் உள்ளது.

** தொழிற்சாலைகள் நிறைந்த இப்பகுதி,  சென்னை-மும்பை செல்லும் இருப்புப் பாதையில் அமைந்துள்ளது. இங்கு பட்டரவாக்கம் புறநகர் இரயில் நிலையம் உள்ளது.

** பட்டரவாக்கம் ஊரின் அஞ்சல் குறியீட்டு எண் 600098 ஆகும். பட்டரவாக்கம் பகுதியானது, அம்பத்தூர் (சட்டமன்றத் தொகுதி) சார்ந்தது. மேலும், இப்பகுதி திருப்பெரும்புதூர் மக்களவைத் தொகுதி வரம்புக்கு உட்பட்டதாகும்.

## மேற்கோள்கள்

## வெளி இணைப்புகள்

பகுப்பு:சென்னை மாவட்டத்திலுள்ள ஊர்களும் நகரங்களும் 
பகுப்பு:சென்னை மாவட்டம்
பகுப்பு:சென்னை
வடபெரும்பாக்கம்

**வடபெரும்பாக்கம்**, சென்னை மாவட்டம், மாதவரம் வட்டத்தில் அமைந்த பகுதியாகும். மேலும் இது சென்னை மாநகராட்சியின் மாதவரம் மண்டலத்தில் உள்ளது.

முன்னர் இது திருவள்ளூர் மாவட்டத்தின் மாதவரம் வட்டத்தில் இருந்தது. 2011-இல் சென்னை மாநகராட்சியை விரிவாக்கம் செய்யும் போது, மாதவரம் வட்டம் முழுவதும் சென்னை மாநகராட்சியில் இணைக்கப்பட்டது. இதனைச் சுற்றி புழல் 3 கி.மீ., மாதவரம் மற்றும் பெரம்பூர் அமைந்துள்ளது. இது தொழிற்சாலைகள் மற்றும் கிட்டங்கிகள் நிறைந்த பகுதியாகும். இது 1682 எக்டேர் பரப்புள்ளது.

## மேற்கோள்கள்

## வெளி இணைப்புகள்
*Corporation of Chennai

பகுப்பு:சென்னை சுற்றுப் பகுதிகள்
பேரீச்சம்பழச் சர்க்கரை

வலது|thumb| பேரீச்சம் பழங்கள்
**பேரீச்சம்பழச் சர்க்கரை** (*Date sugar*) என்பது இயற்கை உணவுக் கடைகளில் பொதுவாகக் காணப்படும் ஒரு வகை சர்க்கரையாகும்.  ஏனெனில் இது வழக்கமான சர்க்கரைகளைக் காட்டிலும் குறைவாகவே பதப்படுத்தப்படுகிறது.  உலர்ந்த பேரீச்சம்பழங்களில் இருந்து இச்சர்க்கரை தயாரிக்கப்படுகிறது.   சமைக்கும் உணவுகளுக்கு அதிக இனிப்பு சுவையைச் சேர்க்கிறது, இருப்பினும் பானங்களில் சேர்க்கும்போது இது கரையாது. மணியுருவ சர்க்கரையைப் போல உருகவும் செய்யாது.  எனவே இதன் பயன்பாட்டைக் கட்டுப்படுத்தலாம்.  சில நேரங்களில் பழுப்பு சர்க்கரைக்கு ஆரோக்கியமான மாற்றாக இச்சர்க்கரை விளம்பரப்படுத்தப்படுகிறது. மிகவும் விலை உயர்ந்ததாக விற்கப்படுகிறது.  பேரிச்சம்பழ சர்க்கரையை  பனை வெல்லம் என்று குழப்பிக் கொள்ளக் கூடாது. பனை வெல்லம் போல பேரீச்ச மரங்களில் இருந்து இச்சர்க்கரை  தயாரிக்கப்படுகிறது.   

பேரீச்சம் பழத்தில் இருந்து தயாரிக்கப்படும் பேரீச்சம்பழச் சர்க்கரை, சாதாரண வெள்ளை சர்க்கரையை விட குறைவான சுத்திகரிக்கப்பட்ட சர்க்கரையாகும். பல உணவுகள் மற்றும் பானங்களில் பேரீச்சம்பழச் சர்க்கரையை சர்க்கரைக்குப் பதிலாக மாற்றலாம்.  

## உற்பத்தி
உலர் பேரீச்சம் பழத்தில் இருந்து முதலில் களிம்பை உருவாக்குவதன் மூலம் பேரீச்சம் பழச் சர்க்கரை தயாரிக்கப்படுகிறது. மால்டோடெக்சுட்ரின் என்ற ஒரு பொதுவான உணவு சேர்க்கைப் பொருள் தயாரிக்கப்பட்ட பேரிச்சைக் களிம்புடன் முதலில் கலக்கப்படுகிறது. இந்த கலவை அடுப்பில் உலர்த்தப்பட்டு துகள்களாக அரைக்கப்படுகிறது.  மால்டோடெக்சுட்ரின் மற்றும் பேரிச்சை களிம்பின் விகிதம் சர்க்கரையின் பண்புகளை தீர்மானிக்கிறது.  வீட்டில் பேரிச்சம்பழச் சர்க்கரையைத் தயாரிப்பதற்கு பல சமையல் வகைகள் உள்ளன. ஆனால் இதை வாங்கிக் கொள்ளவும் முடியும்.  சர்க்கரை உற்பத்தி செயல்முறையை தானியக்கமாக்குவதற்கும் பல முறைகள் உள்ளன.

பேரிச்சையின் வளர்ச்சியின் சில நிலைகள் உள்ளன: கலால், ரூதாப் மற்றும் தம்ர் போன்றவை எடுத்துக்காட்டுகளாகும்.  பேரீச்சம்பழச் சர்க்கரையை தயாரிப்பதற்கான சிறந்த பேரிச்சை வகை தமர் வகை பேரிச்சம்பழங்கள் ஆகும்.  ஏனெனில் அவை மிகக் குறைந்த ஈரப்பதமும் (சுமார் 30%)  இனிப்பும் கொண்டவையாகும். ஒரு பேரீச்சம்பழத்தில் உள்ள சர்க்கரை அளவை எவ்வாறு தீர்மானிப்பது என்பது குறித்த ஆய்வுகள் தற்போது நடைபெற்று வருகின்றன. இது பேரீச்சம்பழச் சர்க்கரைக்கு பயன்படுத்த சிறந்த பேரிச்சம் பழங்களை அடையாளம் காண உதவும்.

## மேற்கோள்கள்

 
பகுப்பு:சர்க்கரை
ஹிகாரு நகமுரா

**ஹிகாரு நாகமுரா** (பிறப்பு: டிசம்பர் 9, 1987) ஒரு அமெரிக்க சதுரங்க கிராண்ட்மாஸ்டர் மற்றும் இணைய ஓடையாளர்  ஆவார்.  ஒரு சதுரங்க மேதையான இவர்,  தனது 15 வயதில் (15 வயது, 79 நாட்கள்) கிராண்ட்மாஸ்டர் பட்டத்தை பெற்றார். இவர் இப்பட்டதைப் பெற்ற போது இச்சாதனையை செய்த மிக இளைய அமெரிக்கராக இருந்தார்.  இவர்  அமெரிக்க சதுரங்க வெற்றி வீரர் பட்டத்தை ஐந்து முறை வென்றுள்ளார். இவர் டாடா ஸ்டீல் சதுரங்க போட்டியின்   குழு 'A' இன் 2011 பதிப்பை வென்றார். மேலும்  ஐந்து சதுரங்க ஒலிம்பியாட்களில் அமெரிக்காவைப் பிரதிநிதித்துவப்படுத்தி, ஒரு குழு தங்கப் பதக்கம் மற்றும் இரண்டு அணி வெண்கலப் பதக்கங்களை வென்றார்.

ஆகஸ்ட் 2015 இல், அவரது உச்ச யூ.எசு.சி.எஃப் மதிப்பீடான  2900ஐ அடைந்தார். அக்டோபர் 2015 இல், அவர் தனது உச்ச FIDE மதிப்பான 2816 ஐ அடைந்தார். இதன் மூலம் உலகத்தரவரிசையில் இரண்டாவது இடத்தைப் பிடித்தார். மே 2014 இல், பிடே  அதிகாரப்பூர்வ ரேபிட் மற்றும் பிளிட்ஸ் சதுரங்க  மதிப்பீடுகளை வெளியிடத் தொடங்கியபோது, நகமுரா இரண்டு பட்டியல்களிலும் உலகின் முதல் இடத்தைப் பிடித்தார். தரவரிசையின் இரண்டாவது வெளியீட்டில் அவரை மேக்னசு கார்ல்சன் முறியடித்தார் 

## மேற்கோள்கள்

பகுப்பு:அமெரிக்க சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:வாழும் மக்கள்
பகுப்பு:1987 பிறப்புகள்
ஜவஹர் நகர்

**ஜவகர் நகர்** () என்பது தமிழ்நாட்டின் சென்னை மாவட்டம், சென்னை மாநகராட்சியின் மத்திய சென்னைப் பகுதியாகும்.  இதனருகே கொளத்தூர், பெரவள்ளூர், பெரியார் நகர், பெரம்பூர், அயனாவரம், செம்பியம், வில்லிவாக்கம் மற்றும் திரு. வி. க. நகர் ஆகிய புறநகர்ப் பகுதிகள் அமைந்துள்ளன. இறகுப் பந்து மைதானம் ஒன்று ஜவஹர் நகர் முதலாவது சுற்றுச் சாலையில் அமைந்துள்ளது. சென்னை சங்கமம் - நம்ம ஊரு திருவிழா என்ற நிகழ்வானது 2023 ஆம் ஆண்டு தை மாதம் பொங்கல் திருநாள் கொண்டாட்டத்தின் போது, ஜவஹர் நகர் இரண்டாவது குறுக்குத் தெருவில் நடைபெற்றது.

## மேற்கோள்கள்

﻿

பகுப்பு:சென்னை சுற்றுப் பகுதிகள்
பகுப்பு:சென்னை மாவட்டத்திலுள்ள ஊர்களும் நகரங்களும்
கோவிந்த்பாய் செராப்

வலது|thumb|250x250px| கோவிந்த் தாசு ஷ்ராஃப்
**கோவிந்த்பாய் செராப்** (*Govindbhai Shroff)* என்பவர் சுதந்திரப் போராட்ட வீரர் ஆவர். இவர் ஐதராபாத் நிசாமிற்கு எதிராக 1948 ஐதராபாத் பிரச்சார இயக்கத்தினை நடத்தினார். இதன் விளைவாக, மராத்வாடா பகுதி 1948 செப்டம்பர் 17 அன்று ஐதராபாத் இராச்சியத்திலிருந்து விடுவிக்கப்பட்டது. 1966ஆம் ஆண்டில், மக்கள் அகல இரயில் பாதை திட்டத்திற்காக மக்கள் உண்ணாநிலைப் போராட்டம், வேலைநிறுத்தங்கள், முழு அடைப்பு, இரயில் மறியல் உள்ளிட்ட போராட்டங்களுக்கு அழைப்பு விடுத்தார்.

## மேற்கோள்கள்

 

பகுப்பு:விடுதலைப் போராட்ட வீரர்கள்
நவம்பர் 2021 இந்தியா மற்றும் இலங்கை வெள்ளம்

**நவம்பர் 2021 இந்தியா மற்றும் இலங்கை வெள்ளம்** (*November 2021 India and Sri Lanka floods*)  இலங்கையிலும்   இந்தியாவின் தமிழ்நாடு மாநிலத்திலும் வடகிழக்கு பருவமழை காரணமாக  கனமழை பெய்து வெள்ளம் பெருகியது.  இலங்கையில் இவ்வெள்ளத்தால் பாதிக்கப்பட்டு நவம்பர் மாதத்தின் தொடக்கத்தில்  குறைந்தது 20 பேர் உயிரிழந்தனர்.  தமிழகத்தில் நவம்பரின் தொடக்கத்திலேயே 14 பேர் வரை இவ்வெள்ளத்தால் பாதிக்கப்பட்டு உயிரிழந்துள்ளனர்.   

குறிப்பாக, சென்னை மாவட்டத்தில் பெய்து வரும் கனமழையால் பல பகுதிகள் வெள்ளக்காடாக மாறிவிட்டன. இராட்சத இயந்திர மோட்டார்கள் மூலம் தேங்கியுள்ள தண்ணீரை வாரியிறைக்கும் பணிகளில் மாநகராட்சி ஊழியர்கள் ஈடுபட்டனர். வழக்கமாக மாநிலத்தின் மொத்த சராசரி மழை அளவு 14.2 மி.மீட்டர். ஆக இருக்கும். ஆனால், சென்னையில் அதிகபட்சமாக 67.08 மி.மீ மழை பதிவாகியுள்ளது.  நவம்பர் 1 முதல் 8 ஆம் தேதி வரையில் மட்டுமே இங்கு 346.1 மி.மீ மழை பெய்துள்ளது என்று தமிழக வருவாய்த்துறை அமைச்சர் கே.கே.எசு. ஆர். இராமச்சந்திரன் தெரிவித்துள்ளார். 
 

## வானிலை ஆய்வுமைய அறிவிப்புகள்
தென்கிழக்கு வங்கக் கடலில் ஏற்பட்டுள்ள வளிமண்டல மேலடுக்குச் சுழற்சி காரணமாக குறைந்த காற்றழுத்தத் தாழ்வு பகுதி உருவாகி அது வலுவடைந்து தமிழகத்தை நோக்கி நகரும்போது அதிகனமழை பொழியும் என்று கூறியது. பன்னாட்டு வானிலை ஆய்வு மையமும் இதை உறுதிபடுத்தும் வகையில் குறைந்த காற்றழுதத் தாழ்வுப் பகுதி மேலும் வலுவடைந்து புயல் சின்னமாக மாறும் என்று கூறியது. இதனால் தமிழகத்தின் பெரும்பாலான மாவட்டங்களில் அதிகன மழை பொழியும் என்று அறிவித்தது.     

## மேற்கோள்கள்


பகுப்பு:இலங்கையில் வெள்ளப்பெருக்கு
பகுப்பு:தமிழ்நாடு
பகுப்பு:2021 இயற்கை அழிவுகள்
புளோரன்சு புயூ

**புளோரன்சு புயூ** () (பிறப்பு: 3 சனவரி 1996) என்பவர் இங்கிலாந்து நாட்டு நடிகை ஆவார். இவர் 2014 ஆம் ஆண்டில் 'தி ஃபாலிங்' என்ற நாடகத் திரைப்படத்தில் அறிமுகமானார். அதைத் தொடர்ந்து 2016 ஆம் ஆண்டில் பிரித்தானியத் திரைப்படமான 'லேடி மக்பெத்' என்ற சுயாதீன படத்தில் நடித்ததன் மூலம் சிறந்த நடிகையாக அங்கீகாரம் பெற்றார்.

2018 இல் 'கிங் லியர்' மற்றும் 'அவுட்லா கிங்' ஆகிய படங்களில் நடித்த பிறகு, 2018 ஆம் ஆண்டு வெளியான 'தி லிட்டில் டிரம்மர் கேர்ள்' என்ற குறுந்தொடர்களில் அவர் முன்னணி பாத்திரத்தில் நடித்ததற்காக பாஃப்டா ரைசிங் ஸ்டார் என்ற விருதுக்கு பரிந்துரைக்கப்பட்டார். 2021 ஆம் ஆண்டு முதல் மார்வெல் திரைப் பிரபஞ்சத் திரைப்படமான பிளாக் விடோவ் என்ற படத்தில் 'யெலெனா பெலோவா / பிளாக் விடோவ்' என்ற கதாபாத்திரத்தில் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:ஆங்கிலேயத் திரைப்பட நடிகைகள்
பகுப்பு:ஆங்கிலேயத் தொலைக்காட்சி நடிகைகள்
பகுப்பு:மீநாயகன் திரைப்பட நடிகர்கள்
டேவிட் கார்பர்

**டேவிட் கென்னத் கார்பர்** () (பிறப்பு: ஏப்ரல் 10, 1975 ) என்பவர் அமெரிக்க நாட்டு நடிகர் ஆவார். இவர் 1999 ஆம் ஆண்டு முதல் புரோக்பேக் மவுண்டன் (2005), ண்டு ஒப் வாட்ச் (2012), பிளாக் மாஸ் (2015), சூசைட் ஸ்க்வாட் (2016), த ஈகுவலைசர் (2018), ஹெல்பாய் (2019), பிளாக் விடோவ் ‎(2021) போன்ற பல திரைப்படங்களில் நடித்துள்ளார்.

இவர் 2016 ஆம் ஆண்டு முதல் அறிவியல் புனைகதை நாடகத் தொடரான ஸ்ட்ரேஞ்சர் திங்க்ஸ் என்ற நெற்ஃபிளிக்சு தொடரில் 'ஜிம் ஹாப்பர்' என்ற கதாபாத்திரத்தில் நடித்ததன் மூலம் இவர் மிகவும் அறியப்பட்டார். இந்த தொடருக்காக இவர் 2018 இல் விமர்சகர்களின் சாய்ஸ் தொலைக்காட்சி விருதைப் பெற்றார். அதைத் தொடர்ந்து பிரதானநேர எம்மி விருது மற்றும் கோல்டன் குளோப் விருதுக்கான பரிந்துரைகளையும் பெற்றார்.

## மேற்கோள்கள்

## வெளி இணைப்புகள்
* 

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க நாடக நடிகர்கள்
தில்லியின் தேசிய தலைநகர் பிரதேசத்தில் உள்ள நகரங்களின் பட்டியல்

**தில்லியின் தேசிய தலைநகர் பிரதேசம்** (*National_Capital_Territory_of_Delhi*) என்பது இந்தியாவின் ஒரு சிறப்பு ஒன்றியப் பிரதேசமாகும். மத்திய அரசு,  தேர்ந்தெடுக்கப்பட்ட அரசாங்கம் மற்றும் மூன்று மாநகராட்சிகளால் கூட்டாக இது நிர்வகிக்கப்படுகிறது. தில்லியின் பெருநகரம் மற்றும் தில்லியின் தேசிய தலைநகர் பிரதேசம் ஆகியவை ஒருங்கிணைந்தவையாக கருதப்படுகின்றன.  பெரும்பாலான நடைமுறை நோக்கங்களுக்காக அவை ஒரே நிறுவனமாகக் கருதப்படுகின்றன.

இந்தியாவின் மக்கள்தொகை கணக்கெடுப்பின்படி பிரதேசத்தின் கீழ் அங்கீகரிக்கப்பட்ட நகரங்களின் பட்டியல் பின்வருமாறு.

ஆதாரம்: 

## மேற்கோள்கள்

 

பகுப்பு:தில்லி
எசு. பழனி நாடார்

**சு. பழனி நாடார்** (*S. Palani Nadar*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் தென்காசி மாவட்டத்தினைச் சார்ந்தவர். பழனி, 2021-ல் நடைபெற்ற தமிழ்நாடு சட்டப் பேரவைத் தேர்தலில் இந்தியத் தேசிய காங்கிரசு வேட்பாளராகத் தென்காசி தொகுதியிலிருந்து போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்


பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தென்காசி மாவட்ட மக்கள்
சி. செல்வ மோகன்தாசு பாண்டியன்

**சி. செல்வ மோகன்தாசு பாண்டியன்** (*S. Selvamohandas Pandian*) என்பவர் இந்திய அரசியல்வாதியும் தமிழ்நாடு சட்டப் பேரவை முன்னாள் உறுப்பினரும் ஆவார். தென்காசி மாவட்டத்தினைச் சார்ந்த இவர், அனைத்திந்திய அண்ணா திராவிட முன்னேற்றக் கழக உறுப்பினர் ஆவார். இவர் 2016ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் அதிமுக வேட்பாளராகத் தென்காசி தொகுதியிலிருந்து போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்


பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தென்காசி மாவட்ட மக்கள்
அகர்கர் ஆராய்ச்சி நிறுவனம்

**அகர்கர் ஆராய்ச்சி நிறுவனம்** (*Agharkar Research Institute*) இந்தியாவின் மகாராட்டிர மாநிலம் புனேவில் அமைந்துள்ளது. இந்நிறுவனம் இந்திய அரசின் அறிவியல் மற்றும் தொழில்நுட்பத் துறையின் தன்னாட்சி, மானிய உதவி ஆராய்ச்சி நிறுவனம் ஆகும். 1946 ஆம் ஆண்டில் மகாராட்டிர அறிவியல் சாகுபடி சங்கம் என்ற பெயரில் ஓர் ஆராய்ச்சி நிறுவனமாக இது நிறுவப்பட்டது. இதன் நிறுவனரும்  இயக்குனருமான மறைந்த பேராசிரியர் சங்கர் புருசோத்தம் அகர்கரின் நினைவாக 1992 ஆம் ஆண்டில் அகர்கர் ஆராய்ச்சி நிறுவனம் என மறுபெயரிடப்பட்டது. இங்கு விலங்கு அறிவியல், நுண்ணுயிர் அறிவியல் மற்றும் தாவர அறிவியல் ஆகியவற்றில் ஆராய்ச்சி நடவடிக்கைகள் மேற்கொள்ளப்படுகின்றன.
## மேற்கோள்கள்

## புற இணைப்புகள்
*The Official Website of ARI

பகுப்பு:புனே
பகுப்பு:மகாராட்டிரம்
இராமகிருஷ்ணா இராமசுவாமி

**இராமகிருஷ்ணா இராமசுவாமி** (*Ramakrishna Ramaswamy*)(பிறப்பு: அக்டோபர் 14, 1953, இந்தியாவில் சென்னையில்) என்பவர் இந்திய அறிவியலாளர் ஆவார்.

## கல்வி
இராமசுவாமி சென்னை லயோலா கல்லூரியில் இளநிலை வேதியியலும் (1972), பிறகு கான்பூரில் உள்ள இந்தியத் தொழில்நுட்ப கழகத்தில் முதுநிலை பட்டமும் வேதியியலில் முனைவர் பட்டத்தினை (1978) பிரின்ஸ்டன் பல்கலைக்கழகத்தில் இருந்து பெற்றார். இங்கு ஹெர்ஷல் ராபிட்சு ஆய்வு மேற்பார்வையாளராகப் பணியாற்றினார். பின்னர் இவர் கலிபோர்னியா தொழில்நுட்பக் கழகம், பசடேனாவுக்குச் சென்றார். இங்கு இவர் 1978 முதல் 1980 வரை பேராசிரியர் ருடால்ப் ஏ. மார்கசுடன் பணிபுரிந்தார். இவர் 1980-ல் இந்தியா திரும்பினார். டாட்டா அடிப்படை ஆராய்ச்சி கழகத்தில் வருகை ஆய்வாராகவும் (1981) மற்றும் சகாவாகவும் (1983) சேர்ந்தார்.

## பணி
1986ஆம் ஆண்டில் இவர் ஜவஹர்லால் நேரு பல்கலைக்கழகத்தில் இயற்பியல் அறிவியல் பள்ளியின் ஆசிரிய உறுப்பினர்களில் ஒருவராக பணியில் சேர்ந்தார். இயற்பியல் அறிவியல் பள்ளியில் பேராசிரியருடன் கூடுதலாக, இவர் இப்பல்கலைக்கழக கணக்கீட்டு மற்றும் ஒருங்கிணைந்த அறிவியலுக்கான பள்ளியில் கணக்கீட்டு உயிரியல் மற்றும் உயிர் தகவலியல் மையத்திலும் உறுப்பினராக உள்ளார். இவர் சுமார் 25 முனைவர் பட்ட மாணவர்களின் ஆய்வு  மேற்பார்வையாளராகவும் செயல்பட்டுள்ளார்.

இராமசுவாமி, யப்பானின் ஒகாசாகியில் உள்ள மூலக்கூறு அறிவியல் நிறுவனத்தில் பணி விடுமுறையில் ஒரு வருடம் (1989-90) ஆய்வு மேற்கொண்டார். இரண்டாவது பணி விடுமுறையில் (2004-05) பிரின்சுடன் மேம்பட்ட ஆய்வு நிறுவனத்தில் ஆய்வு மேற்கொண்டார். 2011-ல் இவர் ஐதராபாத்து பல்கலைக்கழக துணைவேந்தராக நியமிக்கப்பட்டார். ஜனவரி 2015-ல் துணைவேந்த பதவியிலிருந்து விலகி, ஜவகர்லால் நேரு பல்கலைக்கழகத்தில் தனது முதன்மைப் பதவிக்குத் திரும்பினார். 2018-ல் பணி ஓய்வு பெற்ற பின் இந்தியத் தொழில்நுட்பக் கழகம், தில்லியில் வருகைப் பேராசிரியராகச் சேர்ந்தார்.

## ஆய்வுத் தகவல்கள்
இராமசுவாமி 25 முனைவர் பட்ட மாணவர்களின் ஆய்வு மேற்பார்வையாளராக செயல்பட்டுள்ளார். இசுகோபசு தகவலின் படி, 2015ஆம் ஆண்டில் இவர் 171 ஆராய்ச்சி கட்டுரைகளை வெளியிட்டு இருந்தார். இக்கட்டுரைகள் 2214 முறை மேற்கோள் காட்டப்பட்டிருந்தன. இவரது எச்-சுட்டெண் 26 ஆகும்.

## அறிவியல் கழகங்களில்
இவர் புது தில்லியில் உள்ள இந்தியத் தேசிய அறிவியல் கழகத்தின் துணைத் தலைவராகவும், பெங்களூரில் உள்ள இந்திய அறிவியல் கழகத்தின்துணைத் தலைவராகவும் பணியாற்றினார். இவர் 2016-2018 காலகட்டத்தில் பெங்களூரில் உள்ள இந்திய அறிவியல் கழகத்தின் தலைவராகப் பணியாற்றினார்.

## மேற்கோள்கள்

 
## வெளி இணைப்புகள்
* குழு முகப்புப்பக்கம்

பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:வாழும் மக்கள்
பகுப்பு:1953 பிறப்புகள்
எசு. ஆர். இரமணன்

**எசு. ஆர். இரமணன்** (*S. R. Ramanan*) என்பவர் இந்திய வானிலை ஆய்வாளர் ஆவார். இவர் இந்தியாவின் தமிழ்நாடு மாநிலத்தில் உள்ள சென்னையில் உள்ள சூறாவளி எச்சரிக்கை மையத்தின் மேனாள் இயக்குநர் ஆவார். சென்னை அண்ணா பல்கலைக்கழகத்தின் பருவநிலை மாற்றம் மற்றும் தத்தெடுப்பு ஆராய்ச்சி மையத்தின் ஆலோசனைக் குழுவில் பணியாற்றுகிறார். காலநிலை குறித்த இவருடைய தனித்தன்மையான அறிவிப்பின் காரணமாக சமூக வலைத்தளங்களில் பிரபலமடைந்தார். இரமணன் 36 ஆண்டுகள் வானிலை ஆய்வாளராக இருந்து ஜூலை 2016-ல் ஓய்வு பெற்றார். இவர் பெரும்பாலும் "மழை நாயகன் இரமணன்", "மழையின் வார்த்தை", "மாணவர்களின் கடவுள்", "மழையின் மகாத்மா", "கடலோர மாவட்ட கடவுள்" மற்றும் "மின்னலின் ஜன்னல்" என்று அழைக்கப்படுகிறார்.

## கல்வி
எறையூர் கிராமத்தில் உள்ள அருணா மேல்நிலைப் பள்ளியில் மேல்நிலைக் கல்வியினை முடித்த இரமணன், சிதம்பரம், அண்ணாமலைப் பல்கலைக்கழகத்தில் இயற்பியலில் முதுநிலைப் பட்டம் பெற்றார். பின்னர் வேளாண் காலநிலையியல் துறையில் சென்னை பல்கலைக்கழகத்தில் முனைவர் பட்டம் பெற்றார். 

## தொழில்
இரமணன் 1980ல் இந்திய வானிலை ஆய்வுத் துறையில் பணியில் சேர்ந்தார். புது தில்லியில் உள்ள வடக்கு அரைக்கோள ஆய்வு மையத்திலும், சென்னை விமான நிலையத்தின் விமான வானிலை ஆய்வு மையத்திலும் முன்னறிவிப்பாளராக பணியாற்றினார். பின்னர், 1995-ல் தானியங்கி செய்தி மாறுதல் அமைப்பை நிறுவும் போது அதில் தீவிரமாக பணியில் ஈடுபட்டார். 2002-ல் இயக்குநராகப் பதவி உயர்வு பெற்றார். . இவர் சென்னையில் உள்ள மண்டல வானிலை மையத்தில் உள்ள பகுதி புயல் எச்சரிக்கை மையத்தில் பணியில் சேர்ந்தார். இவர் 2006-ல் பன்னாட்டு சுழற் சங்கம் வழங்கும் "கௌரவ விருது" பெற்றார். பசுமை இல்ல வாயுக்கள் தொடர்பாக 1998ஆம் ஆண்டு ஜப்பானில் நடைபெற நிகழ்வில் இவர் இந்தியாவின் சார்பில் கலந்துகொண்டார். மே 2013-ல் பாங்காக்கில் கடலோர அபாயங்களுக்கான ஒருங்கிணைந்த நிலையான செயல்பாட்டு நடைமுறைகள் தொடர்பாக இந்தியாவின் பிரதிநிதியாகப் பங்கேற்றார்.

## பணி ஓய்வு
இரமணன் 2016 மார்ச் 31 அன்று மண்டல வானிலை ஆராய்ச்சி மையத்தில் இயக்குநர் பொறுப்பிலிருந்து ஓய்வுபெற்றார்.

## ஆதாரங்கள்

* NIQR 

## மேற்கோள்கள்


பகுப்பு:இந்திய வானிலையியலாளர்கள்
பகுப்பு:வாழும் மக்கள்
சுல்தான்பூர் மச்ரா

**சுல்தான்பூர் மச்ரா** (*Sultan Pur Majra*) என்பது இந்தியாவின் தில்லி மாநிலத்தின் வடமேற்கு தில்லி மாவட்டத்திலுள்ள ஒரு கணக்கெடுப்பு ஊராகும் .

## மக்கள்தொகை
இந்தியாவின் 2001 [மக்கள் தொகைக் கணக்கெடுப்பு|மக்கள் தொகைக் கணக்கெடுப்புப்படி]], சுல்தான்பூர் மச்ராவில் 163,716 என்ற எண்ணிக்கையில் மக்கள் தொகை இருந்தது. இதில்  54% ஆண்களும், 46% பெண்களும் உள்ளனர். ஊரின் சராசரி கல்வியறிவு 61% ஆகும். இது தேசிய சராசரியான 59.5% ஐ விட அதிகம். இதில் ஆண்களின் கல்வியறிவு 69% எனவும், பெண்களின் கல்வியறிவு 51% ஆகவும் உள்ளது. சுல்தான்பூர் மச்ராவில், 16% மக்கள் 6 வயதுக்குட்பட்டவர்களாக இருக்கின்றனர்.

## சான்றுகள்

பகுப்பு:Coordinates on Wikidata

 பகுப்பு:தில்லி சுற்றுப் பகுதிகள்

பகுப்பு:தில்லி
பகுப்பு:வடமேற்கு தில்லி மாவட்டம்
பகுப்பு:வடமேற்கு தில்லி மாவட்டத்திலுள்ள ஊர்களும் நகரங்களும்
கிராரி சுலைமான் நகர்

*'கிராரி சுலைமான் நகர்* (*Kirari Suleman Nagar*) *கிராரி கிராமம்* எனவும் அறியப்படும் இது இந்தியாவின் தில்லி மாநிலத்தின் வடமேற்கு மாவட்டத்திலுள்ள ஒரு மக்கள் தொகை கணக்கெடுப்பு நகரமாகும். பரத்பூர் மாநிலத்தின் ஜாட் மன்னன் சூரஜ் மல் முதலில் குடியேறிய ஒரு நகர்ப்புற கிராமமாகும். கிராமத்தின் சில பகுதிகள் இப்போது பெரிதும் நகரமயமாக்கப்பட்டு தொழில்மயமாக்கப்பட்டுள்ளன. இருப்பினும் நகரம் கடந்த சில ஆண்டுகளில் அதிகளவில் வளர்ந்துள்ளது. ஆனால் அது நிறுவப்பட்ட கிராமத்தின் கலாச்சாரம் மட்டும் இன்றும் உள்ளது.

1990 முதல் 2020 வரை பீகாரிலிருந்தும், உத்தரப் பிரதேசத்திலிருந்தும் இங்கு வந்து குடியேறினார்கள். புலம்பெயர்ந்தோர் நிறைய பேர் இப்போது கிராமத்தின் சில பகுதிகளில் குடியேறியுள்ளனர். அவர்கள் கடினமாக உழைத்து, அரசியல் உட்பட எல்லாத் துறைகளிலும் செழித்து வருகிறார்கள். இரித்துராஜ் கோவிந்த் என்பவர் கிராரியின் தற்போதைய சட்டமன்ற உறுப்பினாராக உள்ளார்.

## வரலாறு
1803இல் பிரித்தானியர்களின் வருகைக்குப் பிறகு, 1807ஆம் ஆண்டில் தில்லியைக் காட்டும் இந்தியாவின் தேசிய ஆவணக் காப்பகத்தின் சேதமடைந்த ஒரு அறையில் காணப்பட்ட வரைபடத்தில் இக்கிராமம் முதன்முதலில் அதிகாரப்பூர்வமாக (கிராரி) தோன்றியுள்ளது. சிறிய கிராமங்கள் முதல் பெரிய கிராமங்கள் வரையிலான குடியிருப்புகளின் படிநிலையை இது எடுத்துக்காட்டுகிறது.

1947ஆம் ஆண்டு ஆகஸ்ட் 15 ஆம் தேதி, இந்தியா சுதந்திரம் அடைந்தபோது, எஞ்சியிருந்த சமஸ்தானங்களை ஒன்றிணைத்து இராஜபுதனத்தையும், 'ராஜஸ்தான்' சமஸ்தானங்களிலிருந்து அல்வார், பரத்பூர், தோல்பூர் , கரௌலி ஆகியவற்றை இணைத்து 'மத்திய மாகாணம்' என்ற அமைப்பை இந்திய அரசு உருவாக்கியது. சூன் 1949இல், மத்திய மாகாணத்தின் நான்கு சமஸ்தானங்களும் ராஜஸ்தானில் இணைக்கப்பட்டன. பரத்பூர் மாநிலத்தின் சார்பில், மத்சயவச ஜாட் தீரஜ் மாத்தூர் , நாத மாத்தூர் ஆகியோர் தில்லிக்கு அருகில் உள்ள கராலா, பன்சாலி, பன்த் குர்த், கிராடி, அச்தாசர் ஆகிய ஐந்து கிராமங்களை நிறுவி அதன் ஆட்சியாளராக நியமிக்கப்பட்டனர். இந்த அலுவலகத்தின் இடிபாடுகள் இன்னும் கராலாவில் கிடக்கின்றன. இந்தக் கிராமத்தில் இருந்தே ககானா கிராமம் உருவானது.

கிராரியில் இருந்து நிதாரி கிராமம் உருவாக்கப்பட்டது.

## மக்கள்தொகை
இந்தியாவின் 2012 census, கிராரி சுலைமான் நகரின் மக்கள்தொகை 154633 (2001). இதில்  55% ஆண்களும் 45% பெண்களும் உள்ளனர். நகரின் சராசரி கல்வியறிவு விகிதம் 49% ஆகும். இது தேசிய சராசரியான 59.5% ஐ விட குறைவாக உள்ளது. இதில் ஆண்களின் கல்வியறிவு 51% ஆகவும் பெண்களின் கல்வியறிவு 38% ஆகவும் இருக்கிறது. நகரில், 20% மக்கள் 6 வயதுக்குட்பட்டவர்கள்.  2017 ஆம் ஆண்டு ஆம் ஆத்மி கட்சியால் கிராரி சுலைமான் நகர் அங்கீகரிக்கப்பட்ட குடியிருப்பானது.
## புகைப்படம்

படிமம்:Scroll.in map 1807.png|கிராரியின் வரைபடம்,இந்தியாவின் தேசிய ஆவணக் காப்பகம் , தில்லி, 1807. 


## சான்றுகள்

பகுப்பு:தில்லி சுற்றுப் பகுதிகள்
பகுப்பு:புது தில்லி
பகுப்பு:Coordinates on Wikidata
பகுப்பு:வடமேற்கு தில்லி மாவட்டம்
பகுப்பு:வடமேற்கு தில்லி மாவட்டத்திலுள்ள ஊர்களும் நகரங்களும்
பால்சுவா சகாங்கீர்பூர்

**பால்சுவா சகாங்கீர்பூர்** (*Bhalswa Jahangir Pur*) என்பது இந்தியாவின் தில்லி மாநிலத்திலுள்ள வடமேற்கு தில்லி மாவட்டத்திலுள்ள ஒரு கணக்கெடுப்பு நகரமாகும். இது பால்சுவா குதிரைலாட ஏரிக்கு அடுத்ததாக அமைந்துள்ளது.

2001 ஆம் ஆண்டு இந்திய மக்கள் தொகைக் கணக்கெடுப்புப்படி பால்சுவா சகாங்கீர்பூரில் 151,427 மக்கள் உள்ளதாக பதிவு செய்யப்பட்டுள்ளது. இதில் 55% ஆண்களும் 45% பெண்களும் உள்ளனர். இதன் சராசரி கல்வியறிவு விகிதம் 59% அன உள்ளது. இது தேசிய சராசரியான 59.5% ஐ விடக் குறைவு. இதில் 62% ஆண்களும் 38% பெண்களும் கல்வியறிவு பெற்றுள்ளனர். மக்கள்தொகையில் 17% 6 வயதுக்குட்பட்டவர்கள்., 

## சான்றுகள்

பகுப்பு:தில்லி சுற்றுப் பகுதிகள்

பகுப்பு:Coordinates on Wikidata
பகுப்பு:புது தில்லி
பகுப்பு:வடமேற்கு தில்லி மாவட்டம்
பகுப்பு:வடமேற்கு தில்லி மாவட்டத்திலுள்ள ஊர்களும் நகரங்களும்
பால்சுவா குதிரைலாட வடிவ ஏரி

**பால்சுவா குதிரைலாட வடிவ ஏரி** (Bhalswa Horseshoe Lake) அல்லது **பால்சுவா ஜீல்** எனவும் அறியப்படும் இது, இந்தியாவின் தில்லியின் வடமேற்கு தில்லி மாவட்டதிலுள்ள ஒரு ஏரியாகும். இது முதலில் குதிரைலாட வடிவில் இருந்தது. இருப்பினும், பல ஆண்டுகளாக அதன் பாதி நிலப்பரப்பு சிறுது சிறுதாகப் பயன்படுத்தப்பட்டு வருகிறாது. இது முகுந்த்பூரின் அருகிலுள்ள பால்சுவா யகாங்கிர் பூரின் விரிவாக்கமான குறைந்த வருமானம் கொண்டோருக்கான வீட்டுக் குடியிருப்புப் பகுதியாகும். இந்த ஏரி ஒரு காலத்தில் சிறந்த ஈரநில சுற்றுச்சூழல் இடமாகவும் வனவிலங்கு வாழ்விடமாகவும் இருந்தது. மேலும், உள்ளூர் மற்றும் புலம்பெயர்ந்த வனவிலங்குகளுக்கு உணவளித்து வந்தது. குறிப்பாக நீர்ப்பறவைகள்,  நாரைகள் மற்றும் கொக்குகள் உட்பட. அருகில் உள்ள யமுனை ஆறு பல ஆண்டுகளாக அதன் போக்கை மாற்றியபோது அதன் நெளியாறு சுழல்களில் ஒன்றை இங்கே விட்டுச் சென்றது. நவீன டெல்லியை வெள்ளத்திலிருந்து பாதுகாக்க இந்த குதிரைலாட வடிவ ஏரி முதலில் உருவாக்கப்பட்டது. 

## ஏரியின் அழிவு
ஏரியின் மேற்குப் பகுதியில் குப்பை கிடங்கு மீட்கப்பட்ட நிலத்தில் ஒரு குடியிருப்புப் பகுதி  உள்ளது. கிழக்குப் பகுதியில் சில ஏக்கர் பரப்பளவிலுள்ள அகாசியா, கருவேலம், கீகர் மரங்களின் தோட்டம், உள்ளூரில் எஞ்சியிருக்கும் வனவிலங்குகளுக்கு சில வாழ்விடங்களை வழங்குகிறது.

## தற்போதைய நிலை
ஏரியும் அதைச் சுற்றியுள்ள வயல்வெளிகளும் முதலில் ஒரு சிறந்த ஈரநில சுற்றுச்சூழல் அமைப்பாக இருந்தபோதிலும், இது ஒரு வளமான வனவிலங்கு வாழ்விடத்தை ஆதரித்தது. பிற்காலத்தில் தில்லி அரசாங்கம் ஏரியை மாற்றி அதை நீர் விளையாட்டுகள்/விளையாட்டு வசதியாக மேம்படுத்தத் தொடங்கியது.

## இந்தியாவிலுள்ள மற்ற குதிரைலாட ஏரி
இந்திய மாநிலமான சார்க்கண்டில் மேற்கு சிங்பூம் மாவட்டத்தின் மலைப்பாங்கான பகுதியில் அமைந்துள்ள அடர்ந்த காடான சரந்தா காடுகளுக்கு அருகில் 16 கிமீ நீளம் கொண்ட அன்சுபா ஏரி என்ற மற்றொரு குதிரைலாட வடிவ ஏரி உள்ளது. இது மாநிலமான ஒடிசாவின் கட்டக் மாவட்டத்தில் உள்ள பங்கி என்ற ஊரில் அமைந்துள்ளது.

## இவற்றையும் பார்க்கவும்

* பால்சுவா யகாங்கிர் பூர், தில்லி
* சாகிபி ஆறுதி
* நஜாப்கர் வடிகால், தில்லி
* நஜாப்கர் வடிகால் பறவைகள் சரணாலயம், தில்லி
* நஜாப்கர் ஏரி, தில்லி
* தேசிய விலங்கியல் பூங்கா, தில்லி
* ஓக்லா சரணாலயம், தில்லியை ஒட்டிய எல்லை மாநிலமான உத்தரபிரதேசத்தில் உள்ளது.
* யமுனை ஆறு
* சுல்தான்பூர் தேசியப் பூங்கா, அரியானா மாநிலம் குர்கான் மாவட்டத்தில் தில்லியின் எல்லையில் உள்ளது

## சான்றுகள்

* How green was my city: eco-tourism on wheels shows impact of pollution, New Delhi, 14 December 2008, Express News Service, Indian Express Newspaper
* Bhalaswa: once there was a lake by Neha Sinha : New Delhi, Tue 11 August 2009.
* Bhalswa Lake cries for maintenance, DNA India, 25 June 2014

## வெளி இணைப்புகள்
*Groundwater levels improve in the Capital (Archived from the original on 28 December 2010)
*Wateraid.org
*Flowers, gardens to cover Delhi's sanitary landfill

பகுப்பு:இந்தியாவில் உள்ள நீர்த்தடங்கள்
பகுப்பு:Coordinates on Wikidata
நங்லோய் ஜாட்

**நங்லோய் ஜாட்** (Nangloi Jat) அல்லது **"நங்லோய்** என்று பிரபலமாக அறியப்படும் இது, இந்தியாவின் தில்லியின் மேற்கு மாவட்டத்திலுள்ள ஒரு பகுதியாகும். இது பஸ்சிம் விகார், தில்லியின் புறநகர் சுற்றுப்பாதை சாலை, நஜாப்கர் ஆகியவற்றால் சூழப்பட்டுள்ளது.

நங்லோய் அருகே உள்ள ஆசுத்தல் கிராமத்தின் மூலையில் ஒரு மாளிகை அமைந்துள்ளது, இது லாட் என்று பிரபலமாக அறியப்படுகிறது. 75 அடி உயர மினார் ஒன்று 1650இல் முகலாய பேரரசர் ஷாஜஹானால் கட்டப்பட்டது. மேலும், அவரது வேட்டை விடுதியாகவும் செயல்பட்டது. இது குதுப் மினார் போன்ற வடிவமைப்பில் உள்ளது. மேலும், சிவப்பு மணற்கற்களால் ஆனது.

## மக்கள்தொகையியல்
2001 இந்திய மக்கள் தொகைக் கணக்கெடுப்புப்படி, நங்லோய் ஜாட்டின் மக்கள் தொகை 150,371 ஆகும். இதில் 55% ஆண்களும் , 45% பெண்களும் இருக்கின்றனர். இங்குள்ள மக்களின் சராசரி கல்வியறிவு விகிதம் 63% ஆகும். இது தேசிய சராசரியான 59.5% ஐ விட அதிகமாக உள்ளது. இதில் ஆண்களின் கல்வியறிவு 71% ஆகவும், பெண்களின் கல்வியறிவு 53%ஆக்வும் உள்ளது. இதன் மக்கள் தொகையில் 17% பேர் 6 வயதுக்குட்பட்டவர்கள்.

## சான்றுகள்

பகுப்பு:Coordinates on Wikidata
பகுப்பு:புது தில்லி
பகுப்பு:மேற்கு தில்லி மாவட்டம்
பகுப்பு:தில்லி சுற்றுப் பகுதிகள்
2020 தில்லி கலவரங்கள்

**2020 தில்லி கலவரங்கள்** (2020 Delhi riots) அல்லது **வடகிழக்கு டெல்லி கலவரங்கள்** என்பது 23 பிப்ரவரி 2020 அன்று வடகிழக்கு தில்லியில் நடந்த கலவராமாகும்.குடியுரிமைச் சட்டத் திருத்தத்திற்கு எதிராக தில்லியில் உள்ள ஜாமா பள்ளிவாசல், சாகீன்பாக் ஆகிய இடங்களில் முஸ்லிம்களுக்கு எதிராக இந்துத்துவா ஆதரவாளர்களால் ஏற்பட்ட கலவரங்கள் மாநிலம் முழுவதும் பரவின. கலவரங்களில் இதுவரை 53 பேர் கொல்லப்பட்டுள்ளனர்.  மேலும், 200க்கும் மேற்பட்டோர் காயமடைந்துள்ளனர். பிப்ரவரி 23, 2020 அன்று, பாரதிய ஜனதா கட்சியின் உறுப்பினரும் முன்னாள் சட்டமன்ற உறுப்பினருமான கபில் மிசுரா, சாகீன்பாக்கில் போராட்டக்காரர்களை வெளியேற்றுமாறு தில்லி காவல்துறையிடம் கேட்டுக் கொண்டார். காவல்துறை கோரிக்கையை ஏற்கவில்லை என்றால் தானே அதைச் செய்வேன் என்று கபில் மிசுரா மேலும் கூறினார்.  கபில் மிஸ்ராவின் அறிக்கையைத் தொடர்ந்து வடகிழக்கு தில்லியில் மோதல் வெடித்தது. கலவரக்காரர்களால் மூன்று பள்ளிவாசல்கள் தீக்கிரையாக்கப்பட்டன. கலவரக்காரர்கள் பல பள்ளிகள், கடைகள், வீடுகள் மற்றும் வாகனங்களை அழித்துள்ளனர்.மேலும் இந்தக் கலவரத்தில் ஒரு காவல்துறை காவலர், ஒரு உளவுத்துறை ஊழியர் மற்றும் 12க்கும் மேற்பட்ட இந்துக்கள் கொல்லப்பட்டனர். .  கலவரத்தின் போது, ​​தில்லி காவல்துறை சாட்சிகளாக செயலற்ற நிலையில் இருந்தது. கிளர்ச்சியாளர்கள் பல பத்திரிகையாளர்களையும் தாக்கினர். தில்லி காவல்துறையின் கூற்றுப்படி, 100க்கும் மேற்பட்ட குற்றவாளிகள் சம்பந்தப்பட்ட 48 முதல் தகவல் அறிக்கைகள் பதிவு செய்யப்பட்டுள்ளன.[11] பிப்ரவரி 29 அன்று, கலவரம் தொடர்பாக முதல் தகவல் அறிக்கை பதிவு செய்யப்பட்டுள்ளதாகவும், இதுவரை 630 பேர் கைது செய்யப்பட்டுள்ளதாகவும் காவல் துறையினர் அறிவித்தனர்.

## பின்னணி
இந்திய நாடாளுமன்றம் குடியுரிமை திருத்தச் சட்டத்தை நிறைவேற்றியதிலிருந்து இந்தியா முழுவதும் போராட்டங்களும் கலவரங்களும் வெடித்தன  பிப்ரவரி 22-23 தேதிகளில், குடியுரிமை திருத்தச் சட்டமும் தேசியக் குடியுரிமைப் பதிவேடு ஆகியவற்றை அமல்படுத்தக் கூடாது என்று கோரி ஆயிரக்கணக்கான பெண்கள் சிலம்பூர்-ஜாப்ராபாத் சாலையில் மறியலில் ஈடுபட்டனர். மேலும் சிலம்பூர் மெட்ரோ இரயில் நிலைய நுழைவு வாயிலிலும் முற்றுகையிட்டனர். இதனால், மெட்ரோ ரயில் நிலையத்திற்கு யாரும் செல்ல முடியவில்லை. பீம் ஆர்மி அழைப்பு விடுத்துள்ள பாரத் பந்த்க்கு ஆதரவாக சாலை மறியலில் ஈடுபட்டதாக குழுவின் தலைவர்கள் தெரிவித்தனர். முற்றுகையின் போது காவல்துறையினரும் இராணுவத் துருப்புக்களும் தடுத்து நிறுத்தப்பட்டன 

## மேற்கோள்கள்

## உசாத்துணை
* 
* 
* 

பகுப்பு:இந்தியாவில் முசுலிம்களுக்கு எதிரான தாக்குதல்கள்
பகுப்பு:இந்தியாவில் படுகொலைகள்
Delhi riots
கராவல் நகர்

**கராவல் நகர்** (Karawal Nagar) என்பது இந்தியாவின் வடகிழக்கு தில்லியிலுள்ள ஒரு மக்கள் தொகை கணக்கெடுப்பு நகரமாகும்.  கராவல் நகர் தில்லியின் பிற பகுதிகளுடன் நன்கு இணைக்கப்பட்டுள்ளது. தில்லி அரசின் நகரத் திட்டமிடல் பணி காரணமாக இதன் பல பகுதிகளில் தோண்டப்பட்டு பல இடங்களில் பள்ளம் ஏற்பட்டுள்ளது.

2011 இந்திய மக்கள் தொகைக் கணக்கெடுப்புப்படி, கராவல் நகர் 224,281 மக்கள் தொகையைக் கொண்டிருந்தது. கராவல் நகர், 2020இல் நடந்த தில்லி கலவரத்தின் மையமாகவும் இருந்தது.  

## சான்றுகள்

பகுப்பு:தில்லி சுற்றுப் பகுதிகள்

பகுப்பு:வடகிழக்கு தில்லி மாவட்டத்திலுள்ள ஊர்களும் நகரங்களும்
பகுப்பு:Coordinates on Wikidata
பகுப்பு:புது தில்லி
செப்புச் சுருளேடுகள்

**செப்புச் சுருளேடுகள்** (**Copper Scroll**) இஸ்ரேல் நாட்டின் மேற்குக் கரையில், சாக்கடலை ஒட்டி அமைந்த கும்ரான் மலையின் குகை எண் 3-இல் கண்டெடுக்கப்பட்டது. இதே பகுதியில் கண்டெடுக்கப்பட்ட தோல் மற்றும் பாபிரஸ் காகிதம் ஆகியவற்றாலான சாக்கடல் சுருள் ஏடுகளிலிருந்து இந்த செப்புச் சுருளேடுகள் முற்றிலும் மாறுபட்டது.  செப்புச் சுருளேடுகளில் 99% தாமிரம் மற்றும்  1% தகரம் கலந்துள்ளது. இந்த செப்புச் சுருள்கள்  8 அடி (240 செமீ) நீளம் கொண்ட ஒரு ஒற்றைச் சுருளில் இரண்டு பிரிக்கப்பட்ட பகுதிகளாக இருந்தது. சாக்கடல் சுருள் ஏடுகள் போன்று, செப்புச் சுருளேடுகள் ஒரு இலக்கியப் படைப்பு அல்ல; ஆனால் பல்வேறு இடங்களில் தங்கம் மற்றும் வெள்ளி பொருட்கள் புதைக்கப்பட்ட அல்லது மறைத்து வைக்கப்பட்ட 64 இடங்களின் பட்டியல் கொண்டுள்ளது. செப்புச் சுருள்களின் எழுத்துக்கலை, எழுத்துகளின் வடிவங்கள் கிபி 50 - 100 இடைப்பட்டகாலம் ஆகும். இந்த செப்புச் சுருளேடுகள் தற்போது ஜோர்டான் நாட்டின் தலைநகரான்  அம்மான் அருங்காட்சியகத்தில் காட்சிக்கு வைக்கப்பட்டுள்ளது.

## காலம்
இச்செப்புச் சுருளேடுகளின் காலம் கிபி 25–75 என்றும் , கிபி 70–135 என்றும் தொல் பொருள் ஆய்வாளர்கள் கணித்துள்ளனர்.

## மொழி மற்றும் எழுத்து வடிவம்
இது பிற சாக்கடல் சுருளேடுகளில் உள்ள எழுத்து வடிவங்களிலிருந்து வேறுபட்டுள்ளது.  இதன்  எழுத்து வடிவம் மிஷ்னைக் எபிரேய மொழியை ஒத்துள்ளது. இருப்பினும் இது விவிலியம் வாசககள் ஏதும் இல்லை. இதன் எழுத்து வரைவு அசாதாரணமானது; சுத்தியல் மற்றும் உளி கொண்டு தாமிரத்தில் எழுதப்பட்டதன் விளைவாக இது எழுத்துமுறை அம்சங்களைக் கொண்டுள்ளது. இருப்பிடப் பெயர்களில் ஏழுக்குப் பின் இரண்டு அல்லது மூன்று கிரேக்க எழுத்துக்கள் ஒரு குழுவாக இருக்கும் என்ற முரண்பாடும் உள்ளது. மேலும், சுருள் குறிக்குள் உள்ள "பிரிவுகள்" கிரேக்கக் கோவிலான அப்பல்லோவிலிருந்து கிரேக்க கருத்துக்களுக்கு இணையான புதிரானவையாக உள்ளது.
## இதனையும் காண்க
* கும்ரான்
* சாக்கடல் சுருள் ஏடுகள்

## மேற்கோள்கள்

## வெளி இணைப்புகள்
* The Mystery of the Copper Scroll of Qumran: The Essene Record of the Treasure of Akhenaten 
*செப்புச் சுருளேடுகளின் விளக்கக் காணொலி

பகுப்பு:தொல்பொருட்கள்
நல்லகுட்ல அள்ளி

**நல்லகுட்ல அள்ளி** (*Nallagudlahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643469.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 28 கிலோமீட்டர் தொலைவிலும், பாப்பிரெட்டிப்பட்டியில் இருந்து 19 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 1,577 குடும்பங்களும் 6,652 மக்களும் வாழ்கின்றனா். இதில் 3,468 ஆண்கள் 3,184 பெண்கள் ஆவா்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
தில்லி கண்டோன்மென்ட்

**தில்லி பாசறை** (*Delhi Cantonment*) **தில்லி கண்டோன்மெண்ட்** என பிரபலமாக அறியப்படும் இது 1914 இல் நிறுவப்பட்டது. பிப்ரவரி 1938 வரை, கண்டோன்மென்ட் வாரியம் தில்லி கண்டோன்மென்ட் அமைப்பு என்று அறியப்பட்டது. இதன் பரப்பளவு தோராயமாக 10,521 ஏக்கர் (4,258 எக்டர்) ஆகும். 2011 மக்கள் தொகை கணக்கெடுப்பின்படி, இதன் மக்கள் தொகை 116,352  என இருந்தது. 

இது கண்டோன்மென்ட் சட்டம், 2006  மூலம் நிர்வகிக்கப்படுகிறது. அதே நேரத்தில் பாதுகாப்புத் துறை அமைச்சகத்தின் பல்வேறு கொள்கை கடிதங்களும் அறிவுறுத்தல்களும் அவ்வப்போது வெளியிடப்படுகின்றன. வாரியம் ஒரு உள்ளூர் நகராட்சி அமைப்பாக செயல்பட்டாலும், இது புது தில்லியின் பொது பாதுகாப்பு தோட்டங்களின் இயக்குநரகத்தின் நிர்வாகக் கட்டுப்பாட்டின் கீழ் உள்ளது. மேலும், சண்டிகர், மேற்குக் கட்டளையின் முதன்மை இயக்குநர், பாதுகாப்பு  ஆகியவற்றின் கீழ் உள்ளது. 

## வரலாறு
தில்லியிலும், அகமதாபாத்திலும் உள்ள பாசறைகள் முதலில் ஆங்கிலேயர்களால் நிறுவப்பட்டது. தில்லி பாசறை  இந்தியத் தரைப்படையின் தலைமையகமாகும். இதில் இராணுவத்தினருக்கான குழிப்பந்தாட்ட மைதானம்; பாதுகாப்பு சேவைகள் அதிகாரிகள் நிறுவனம் ; இராணுவத்தினருக்கான வீடுகள்; இராணுவம் மற்றும் விமானப்படை பொதுப் பள்ளிகள்;  மேலும்பல்வேறு பாதுகாப்பு தொடர்பான நிறுவல்கள் அமைந்துள்ளன.  மேலும், இராணுவ ஆராய்ச்சி மருத்துவமனையும் இந்திய ஆயுதப்படைகளின் மூன்றாம் நிலை மருத்துவ மையமும் இங்குள்ளது.

தில்லி கண்டோன்மென்ட் இரயில் நிலையம் என்ற ஒரு தொடருந்து  நிலையம் உள்ளது. அங்கிருந்து நாட்டின் பல்வேறு பகுதிகளுக்கு தொடர் வண்டிகள் புறப்படுகின்றன.

## மக்கள்தொகையியல்
2001 இந்திய மக்கள் தொகை கணக்கெடுப்பில்  இது  124,452 மக்கள் தொகையைக் கொண்டிருந்தது. மக்கள் தொகையில்  61% ஆண்களும், 39% பெண்களும் இருக்கின்றனர். இதன் சராசரி கல்வியறிவு விகிதம் 77% ஆகும். இது தேசிய சராசரியான 74% ஐ விட அதிகம். இதில் ஆண்களின் கல்வியறிவு 83% எனவும் பெண்களின் கல்வியறிவு 68% எனவும் உள்ளது. இதன் மக்கள் தொகையில் 12% பேர் 6 வயதுக்குட்பட்டவர்கள்.

## சான்றுகள்

## வெளி இணைப்புகள்
* Delhi Cantonment Board, website

பகுப்பு:தென்மேற்கு தில்லி மாவட்டம்
பகுப்பு:தில்லி சுற்றுப் பகுதிகள்
நாரணபுரம்

**நாரணபுரம்** (*Naranapuram*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643516. இது கோபாலபுரம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 11 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 386 குடும்பங்களும் 1,465 மக்களும் வாழ்கின்றனா். இதில் 753 ஆண்களும் 712 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ச. சிவக்குமார்

**ச. சிவக்குமார்** (*S. Sivakumar*) ஓர் இந்திய அரசியல்வாதியும் தமிழகச் சட்டமன்ற உறுப்பினரும் ஆவார். விக்கிரவாண்டியினைச் சார்ந்த சிவக்குமார் விவசாயம் செய்து வருகின்றார். இவர் 2021ஆம் ஆண்டு தமிழகச் சட்டப் பேரவைக்கான தேர்தலில் மயிலம் தொகுதியிலிருந்து பாட்டாளி மக்கள் கட்சியின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:பாட்டாளி மக்கள் கட்சி அரசியல்வாதிகள்
பகுப்பு:விழுப்புரம் மாவட்ட மக்கள்
மெக்கல்லே

**மெக்கல்லே** (**Mekelle**)  )  கிழக்கு ஆப்பிரிக்க நாடான எத்தியோப்பியாவின் வடக்கில் மலைகள் சூழ அமைந்த திக்ரே மாகாணத்தின் தலைநகரம் ஆகும் இது எத்தியோப்பியாவின் தலைநகரான அடிஸ் அபாபாவுக்கு வடக்கில் 780 கிலோ  மீட்டர் தொலைவில் உள்ளது. மெக்கல்லே நகரம் கடல் மட்டத்திலிருந்து   உயரத்தில் உள்ளது. சிறப்பு மண்டலமாக அறிவிக்கப்பட்ட மெக்கல்லே நகரம் 7 துணை நகரங்களாகப் பிரிக்கப்பட்டுள்ளது. மெக்கல்லே நகரம் வடக்கு எத்தியோப்பியாவின் பொருளாதாரம், பண்பாடு மற்றும் அரசியல் மையமாக விளங்குகிறது.

1991-ஆம் ஆண்டு முதல் மெக்கல்லே நகரம் வேகமாக வளர்ந்து வருகிறது. எத்தியோப்பியாவின் தலைநகரான அடிஸ் அபாபாவிற்கு அடுத்து மெக்கல்லே இரண்டாவது பெரிய நகரம் ஆகும். 2007-இல் மெக்கல்லே நகரம்  சிமெண்ட், ஜவுளி தொழிற்சாலைகளிலிருந்து உள்நாட்டிற்கும், வெளிநாட்டிற்கு தேவையானவைகள் உற்பத்தி செய்கிறது. இங்கு மெக்கல்லே பல்கலைக்ழகம், வேளாண்மைக் கல்லூரி மற்றும் தனியார் கல்லூரிகள்  உள்ளது.

## புவியியல்
மலைகள் சூழ்ந்த மெக்கல்லே நகரம் கடல்மட்டத்திலிருந்து  உயரத்தில் உள்ளது. இது வடக்கு எத்தியோப்பிய சுண்ணாம்புக் கல் பள்ளத்தாக்கில் அமைந்துள்ளது. இந்நகரம் அரை வறண்ட காலநிலை மற்றும் சூடான அரை வறண்ட தட்பவெப்பம் கொண்டது. இந்நகரத்தின் சராசரி ஆண்டு மழைப் பொழிவு  ஆகும். 
## மக்கள் தொகை பரம்பல்
2007-ஆம் ஆண்டின் மக்கள்தொகை கணக்கெடுப்பின் படி, மெக்கல்லே நகரத்தின் மொத்த மக்கள் தொகை 2,15,914 ஆகும். இந்நகரத்தின் இரண்டு முதன்மையான இனக்குழுக்களில்  திக்ரே மொழி பேசும் இனத்தவர் (96.2%) மற்றும் அம்ஹாரா மொழி பேசும் இனத்தவர் (2.26%), பிற மொழி பேசும் இனத்தவர்கள் 1.27%  ஆக உள்ளனர்.
மெக்கல்லே நகர மக்களில் கிறித்துவர்கள் 92.68%  மற்றும் இசுலாமியர் 6.03% ஆகவுள்ளனர்.இதன் சராசரி எழுத்தறிவு 51.75%  ஆகவுள்ளது. 51% மக்களுக்கு கழிப்பறை வசதி உள்ளது.
## தட்பவெப்பம்
மெக்கல்லே நகரம் அரை வறண்ட காலநிலை மற்றும்  சூடான அரை வறண்ட காலநிலை  கொண்டது. 

## இதனையும் காண்க
* அக்சும் பேரரசு
* திக்ரே பிரதேசம்
* திக்ரே மாகாணம்
* திக்ரே மக்கள் விடுதலை முன்னணி 
* எத்தியோப்பியா உள்நாட்டுப் போர் (2020-தற்போது வரை)
* எத்தியோப்பிய உள்நாட்டுப் போர் 

## மேற்கோள்கள்

## வெளி இணைப்புகள்

* Ethiopian Treasures - The castle of Emperor Yohannes IV
* Cities of Ethiopia: Mekelle by John Graham (Addis Tribune, 12 October 2001)

பகுப்பு:எத்தியோப்பியா
எத்தியோப்பியா நகரங்கள்
உலக உருது நாள்

**உலக உருது நாள்** (*World Urdu Day*) பிரபல உருது கவிஞர் டாக்டர் அல்லாமா முகம்மது இக்பால் பிறந்த நாளான நவம்பர் 9 ஆம் தேதி உலகம் முழுவதும் கொண்டாடப்படுகிறது.

இந்த நாளைக் கொண்டாடுவதன் நோக்கம் உருது மொழியின் பிரபலத்தை எடுத்துரைப்பதும் அதன் முக்கியத்துவத்தைப் பாராட்டுவதும்  ஆகும். உருது இந்திய துணைக்கண்டத்தில் பேசப்படும் மொழிகளில் மிக முக்கியமான ஒன்றாகும். இது பாக்கித்தான் நாட்டின் தேசிய மொழியும் ஆகும். 

## அல்லாமா முகம்மது இக்பால்
அல்லாமா முகம்மது இக்பாலின் பிறந்தநாளை முன்னிட்டு இந்த நாள் உலகம் முழுவதும் கொண்டாடப்படுகிறது. 

அல்லாமா இக்பால் ஒரு சிறந்த உருது கவிஞரும் சிந்தனையாளரும் ஆவார். அவர் தனது சுயக்கருத்தின் மூலம் துணைக்கண்டத்தின் இளைஞர்களுக்கு புதிய உயிர் கொடுத்தார். இக்பால் முசுலீம் உம்மாவின் புகழ்பெற்ற கடந்த காலத்தை நினைவுபடுத்தினார் மற்றும் மீண்டும் ஒன்றிணைவதற்கு கற்றுக் கொடுத்தார்.

## கொண்டாட்டங்கள்
இந்த நாளில், உருதுவின் முக்கியத்துவத்தை எடுத்துரைக்கவும், இக்பாலுக்கு மரியாதை செலுத்தவும் , பாக்கித்தான் மற்றும் இந்தியாவின் அனைத்து முக்கிய நிறுவனங்களிலும் மதிப்புமிக்க விழாக்கள் நடத்தப்படுகின்றன.
## இவற்றையும் காண்க
*இக்பால் நாள்
*ஐ.நா. ஆங்கில மொழி நாள்
## மேற்கோள்கள்

பகுப்பு:உருது மொழி
பகுப்பு:நவம்பர் சிறப்பு நாட்கள்
ஐ.நா. ஆங்கில மொழி நாள்

**ஐ.நா. ஆங்கில மொழி நாள்** (*UN English Day*) ஆண்டுதோறும் ஏப்ரல் மாதம் 23 ஆம் தேதியன்று அனுசரிக்கப்படுகிறது.  இந்த நிகழ்வு 2010 ஆம் ஆண்டில் ஐக்கியநாடுகள் சபையின்  பொதுத் தகவல் துறையால் நிறுவப்பட்டது.  பன்மொழி மற்றும் கலாச்சார பன்முகத்தன்மையைக் கொண்டாடுவதற்கும் அத்துடன் அமைப்பு முழுவதும் ஐ.நா. அவையின் அனைத்து ஆறு அதிகாரப்பூர்வ மொழிகளையும் சமமாகப் பயன்படுத்துவதை ஊக்குவிப்பதற்கும் இவ்வமைப்பு தொடங்கப்பட்டது.  

ஆங்கில மொழி நாள் கொண்டாட்டத்திற்கு ஏப்ரல் மாதம் 23 ஆம் தேதி தேர்ந்தெடுக்கப்பட்டது  ஏனெனில் இம்மாதம் பாரம்பரியமாக வில்லியம் சேக்சுபியரின் பிறந்த நாள் மற்றும் இறந்த நாள் ஆகிய இரண்டாகவும் கடைப்பிடிக்கப்படுகிறது".ஐ.நா.வின் மற்ற ஐந்து அதிகாரப்பூர்வ மொழிகளின் கொண்டாட்டத்திற்காக வேறு தேதிகள் தேர்ந்தெடுக்கப்பட்டன. 
## இவற்றையும் காண்க
* பன்னாட்டுத் தாய்மொழி நாள்
* கொண்டாட்ட நாட்கள்
* உலகப் புத்தக நாள்
## மேற்கோள்கள்

## புற இணைப்புகள்
* UN English Language Day Official Site
* UN marks English Day as part of celebration of its six official languages, United Nations News Centre, 23 April 2010

பகுப்பு:ஆங்கிலம்
பகுப்பு:ஐக்கிய நாடுகள் சபை
பகுப்பு:ஏப்ரல் சிறப்பு நாட்கள்
1998 சம்பா படுகொலை

**1998 சம்பா படுகொலை** (**1998 Chamba massacre**) இந்தியாவின் இமாச்சலப் பிரதேச மாநிலத்தின் சம்பா மாவட்டத்தில் 3 ஆகஸ்டு 1998 அன்று பாகிஸ்தானில் செயல்படும் ஹிஸ்புல் முஜாகிதீன் எனும் இசுலாமிய பயங்கரவாதிகள் இரண்டு இடங்களில் நடத்திய துப்பாக்கிச் சூட்டில் 35 இந்து சமய தொழிலாளர்கள் படுகொலை செய்யப்பட்டனர். மேலும் 11 பேர் காயமடைந்தனர்.

## மேற்கோள்கள்

## வெளி இணைப்புகள்
*Ethnic Cleansing Planned to The Last Detail

பகுப்பு:இந்தியாவில் இஸ்லாமிய பயங்கரவாதம்
பகுப்பு:இந்தியாவில் தீவிரவாதத் தாக்குதல்கள்
பகுப்பு:சம்பா மாவட்டம்
பகுப்பு:1998 நிகழ்வுகள்
பிழைகளைதல் (விலங்கியல்)

**பிழைகளைதல்** (*Emendation*) என்பது  விலங்கியல் பெயரிடலில், உயிரின வகைக் குழுவின் பெயர்களின் எழுத்துப்பிழையில் செய்யப்படும் மாற்றங்களைக் குறிப்பதாகும். பாக்டீரியாவில் பெயரிடலில், பிழைகளைதல் என்பது சுற்றறிக்கை வாயிலாகத் திருத்தங்கள் செய்யப்படுகின்றன.

## விலங்கியல்
வகைப்பாட்டியல் பெயரினை விவரிக்கும் போது உயிரின வகைக் குழுவின் ஆசிரியரால் முதலில் பயன்படுத்தப்பட்ட பெயர்களின் எழுத்துப்பிழையை மாற்றுவதற்கான நியாயமான காரணத்துடன் மாற்றம் உணர்வுபூர்வமாக செய்யப்பட வேண்டும். ஆனால் வேறு எந்த எழுத்து மாற்றங்களும் நியாயமற்றதாகக் கருதப்படுகிறது. செல்லுபடியாகும் திருத்தங்கள் திருத்தத்திற்கான மாற்றங்களாக கருதப்படுபவற்றில் சில: 

* வகைப்பாட்டியலில் பெயர்களை விவரிக்கும் அசல் படைப்பில் காணப்படும் அச்சுப் பிழைகள்
* இலத்தீன் அல்லாத வார்த்தை எழுத்துப்பெயர்ப்பு பிழைகள்
* டைக்ரிடிக்ஸ் அல்லது இடைக்கோடு இடல்உள்ளடக்கிய பெயர்கள்;
* பொதுவான பெயரின் பாலினத்துடன் பொருந்தக்கூடிய சிற்றினங்களின் பெயர் முடிவுகளின் சேர்க்கை மாற்றப்பட்டிருக்கும் போது.

இருசொற் பெயரீடலின் ஆசிரியரின் பெயர் மாறாமல் இருக்கும்.

## மேற்கோள்கள்

 
பகுப்பு:உயிரியல் வகைப்பாடு
இக்பால் நாள்

**இக்பால் நாள்** (*Iqbal Day*)  என்பது முகமது இக்பாலின் பிறந்த நாளான நவம்பர் 9 அன்று அனுசரிக்கப்படுகிறது. 2018 ஆம் ஆண்டு வரை பாக்கித்தானின் அனைத்து மாகாணங்கள் மற்றும்  கூட்டாட்சி நிர்வாகப் பகுதிகளில்  அன்றைய தினம் பொது விடுமுறை தினமாக இருந்தது.   கவிஞரும் தத்துவஞானியுமான இக்பால், பாக்கித்தான் இயக்கத்திற்கு பெரும் உத்வேகமாக இருந்தார். 

## முகம்மது இக்பாலின் வரலாறு
"கிழக்கின் கவிஞர்" என்று அழைக்கப்பட்ட அல்லாமா முகம்மது இக்பாலுக்கு அஞ்சலி செலுத்தும் விதமாக ஒவ்வோர் ஆண்டும் நவம்பர் 9 ஆம் தேதியை அனைத்து மாகாணங்களிலும் இக்பால் நாளாக ஏற்பாடு செய்யப்பட்டு கொண்டாடப்படுகிறது. இக்பால் 1877 ஆம் ஆண்டு நவம்பர் மாதம்  9 ஆம் தேதியன்று தற்போது பாக்கித்தானில் உள்ள பிரித்தானிய  இந்தியாவின் பஞ்சாப் மாகாணத்தின்  சியால்கோட்டில் பிறந்தார். இவர்  1938 ஆம் ஆண்டு ஏப்ரல் மாதம் 21 ஆம் தேதியன்று அன்று பிரித்தானிய இந்தியாவின் பஞ்சாப் மாநிலம் லாகூரில் இறந்தார். பாக்கித்தான் அரசு இக்பாலை ஒரு தேசியக் கவிஞராக அதிகாரப்பூர்வமாக அறிவித்துள்ளது. 

## மேற்கோள்கள்

## வெளி இணைப்புகள்
* How to Read Iqbal
* Iqbal Day 9 November by International Iqbal Society
* Iqbal Day 9 November 

பகுப்பு:பாக்கித்தான்
பகுப்பு:நவம்பர் சிறப்பு நாட்கள்
2000 அமர்நாத் யாத்ரீகர்கள் படுகொலை

**2000 அமர்நாத் யாத்ரீகர்கள் படுகொலைகள்**, இந்தியாவின் ஜம்மு காஷ்மீரின் இமயமலையில் அமைந்த சிவத்தலமான அமர்நாத்தை தர்சனம் செய்யச் சென்றவர்களில்  89 இந்து சமய யாத்திரீகர்கள் இசுலாமிய பயங்கரவாதிகளால் கொல்லப்பட்டனர். ஆகஸ்டு மாதம், 2000-ஆம் ஆண்டு 1 மற்றும் 2 ஆகிய இரண்டு நாட்களில், அனந்தநாக் மாவட்டம் மற்றும் தோடா மாவட்டங்களின் வழியாக அமர்நாத்தை நோக்கிப் பயணித்துக் கொண்டிருந்த இந்து  பக்தர்களை குறிவைத்து 5 இடங்களில், காஷ்மீர் பிரிவினைவாத இசுலாமிய பயங்கரவாதிகள் நடத்திய துப்பாக்கிச் சூடுகளாலும், கையெறிகுண்டு வீச்சுகளாலும் 89 பேர் படுகொலை செய்யப்பட்டனர் மற்றும் 62 பேர் படுகாயமுற்றனர்.

கொல்லப்பட்டவர்களில் 32 பேர் பகல்கம் அடிவார முகாமில் 2 ஆகஸ்டு 2020 அன்று கொல்லப்பட்டனர், 7 பேர் படுகாயமடைந்தனர்.முன்னதாக பயங்கரவாதிகள் 1 ஆகஸ்டு 2000 அன்று தோடா மாவட்டத்தின் கிராமத்தின் 11 பொதுமக்களை சுட்டுக் கொன்றனர்.

அப்போது இந்தியப் பிரதமராக இருந்த அடல் பிகாரி வாச்பாய் உடனடியாக பகல்கம் முகாமிற்கு சென்று அமர்நாத் பக்தர்களுக்கு ஆறுதல் கூறியதுடன், இந்த படுகொலைகளுக்கு பொறுப்பு ஏற்ற லஷ்கர்-ஏ-தொய்பா எனும் இசுலாமிய பயகரவாத இயக்கத்தை கண்டனம் செய்தார்.
## மேற்கோள்கள்

 
பகுப்பு:இந்தியாவில் இஸ்லாமிய பயங்கரவாதம்
பகுப்பு:இந்தியாவில் தீவிரவாதத் தாக்குதல்கள்
அனந்தநாக் மாவட்டம்
தோடா மாவட்டம்
பகுப்பு:ஜம்மு காஷ்மீர்
பகுப்பு:2000 நிகழ்வுகள்
2001 அமர்நாத் யாத்திரீகர்கள் படுகொலை

20 சூலை 2001 அன்று ஜம்மு காஷ்மீர் மாநிலத்தின் அனந்தநாக் மாவட்டத்தில்  இமயமலையில் 12,756 அடி உயரத்தில் அமைந்த அமர்நாத் குகைக் கோயிலுக்குச் செல்லும் வழியில், இரவில் சேஷ்நாக் முகாமில் தங்கியிருந்த  இந்து யாத்திரீகள் மீது, இசுலாமிய பயங்கரவாதிகளை கையெறி குண்டுகளை வீசியதாலும், துப்பாக்கிச் சூடுகள் நடத்தியதாலும் நிகழ்விடத்திலே 13 பேர் கொல்லப்பட்டனர்.

## மேற்கோள்கள்

## வெளி இணைப்புகள்
* 
* Amarnath: Journey to the shrine of a Hindu god, *[[Boston Globe]]* news story in pictures, 13 July 2012.
* Chronology of major killings of Hindus by Islamic terrorists in Jammu and Kashmir, up to year 2003.
 

பகுப்பு:இந்தியாவில் இஸ்லாமிய பயங்கரவாதம்
பகுப்பு:இந்தியாவில் தீவிரவாதத் தாக்குதல்கள்
பகுப்பு:ஜம்மு காஷ்மீர்
பகுப்பு:2001 நிகழ்வுகள்
கணேசு ராக்

**கணேசு ராக்** (*Ganesh Rakh*) இந்தியாவின் மகாராட்டிர மாநிலம்  புனேவைச் சேர்ந்த ஒரு மகப்பேறு மருத்துவர் ஆவார். புனே அடப்சர் பகுதியில் உள்ள தன் மெடிகேர் மருத்துவமனையில் 2012- ஆம் ஆண்டு முதல், பெண் குழந்தைகளை பாதுகாப்போம் (முல்கி வாச்சவ் அபியான்)’ என்ற முழக்கத்துடன், பெண் குழந்தைகள் பிறந்தால் இலவசமாக பிரசவம் பார்க்கும் ஓர் இயக்கத்தை நடத்தி வருகிறார். தீக்காயங்கள், அமில வீச்சுகளால் பாதிக்கப்பட்ட பெண்களுக்கு இலவச சிகிச்சையும், பெண் குழந்தைகளுக்கு இலவச தடுப்பூசி செலுத்தியும் தொண்டு செய்து வருகிறார்.

## பெண் குழந்தை பாதுகாப்புத் திட்டம்
பெண் குழந்தை காப்போம் திட்டத்தின்படி  இவரது  மருத்துவமனையில் பிறக்கும் பெண் குழந்தைகளின் பிரசவ கட்டணம் இலவசமாக்கப்பட்டுள்ளது.  திட்டத்தை ஆரம்பித்த ஒன்பது ஆண்டுகளில் இவரது மருத்துவமனையில் 2,000 பெண் குழந்தைகளுக்கு பிரசவ கட்டணத்தை இலவசமாக்கியுள்ளார். மேலும் நாடு முழுவதும் உள்ள மருத்துவர்கள் மற்றும்  படித்தவர்களிடம் தொடர்புகொண்டு, இத்திட்டம் குறித்து எடுத்துச் சொல்லி பெண் குழந்தைகளை வெறுக்கும் பெற்றோருக்குத் தேவையான ஆலோசனைகள்  கொடுக்கும்படி அழைப்பும் விடுத்து வருகிறார். சட்டவிரோத கருக்கலைப்பு மற்றும் குழந்தையின் பாலினத்தைக் கண்டறிதல் போன்ற காரியத்தில் ஈடுபட வேண்டாம் என்ற கருத்தை முன்னெடுத்து தொடர்ந்து இயங்கி வருகிறார். 

மகாராட்டிர மாநிலத்தில் மட்டும்  பெண் குழந்தைகளுக்கு ஆதரவான இந்த விழிப்புணர்வு பிரசாரத்தில் மூவாயிரத்துக்கும் மேற்பட்ட மருத்துவர்கள் இவருடன்  இணைந்துள்ளனர். மகாராட்டிரம் மட்டுமல்லாது இந்தியா முழுக்க ‘பெண் குழந் தைகள் காப்போம்’ பிரசாரம்  தொடங்கி நடைபெறுகிறது. சத்தீசுகர், சார்க்கண்ட், உத்தரப்பிரதேசம், ராசத்தான், தெலங்கானா, பஞ்சாப், அரியானா, குசராத், புதுடெல்லி போன்ற மாநிலங்களுக்குச் சென்று அங்குள்ள மருத்துவர்கள் மற்றும் தொண்டு நிறுவனங்களின் துணையோடு விழிப்புணர்வு பிரசாரம், ஆலோசனைகள் வழங்கல் போன்ற நடவடிக்கைகள் தொடர்கின்றன. இந்த விழிப்புணர்வு பிரசாரத்தில் இதுவரை 4 லட்சம் மருத்துவர்களும் 13,000 தொண்டு நிறுவனங்களும், 25,000 தன்னார்வலர்களும் சேர்ந்துள்ளனர். இந்தியா மட்டுமன்றி ஆப்பிரிக்க நாடான சாம்பியாவிலும் இத்திட்டத்தை கணேசு ராக் முன்னெடுத்துள்ளார்.

## பிறப்பு
கூலி தொழிலாளியான ஆதிநாத் மற்றும் வீட்டு வேலை செய்யும் சிந்து ஆகியோரின் மகனாக கணேசு ராக் பிறந்தார். இளமையில் கல்வி கற்க மிகவும் போராடினார்.

## மேற்கோள்கள்

பகுப்பு:புனே நபர்கள்
பகுப்பு:இந்தியப் பெண் மருத்துவர்கள்
பாப்பிசெட்டிப்பட்டி

**பாப்பிசெட்டிப்பட்டி** (*Papichettipatti*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643480. இது  கோபிசெட்டிப்பாளையம் ஊராட்சி உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 34 கிலோமீட்டர் தொலைவிலும், பாப்பிரெட்டிப்பட்டியில் இருந்து 27 கிலோமீட்டர் தொலைவிலும் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 320 குடும்பங்களும் 1,308 மக்களும் வாழ்கின்றனா். இதில் 649 ஆண்கள்  659 பெண்கள் ஆவா்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பூத் கலான்

**பூத் கலான்** (*Pooth Kalan*) என்பது இந்தியாவின் டெல்லி மாநிலத்தின் வடமேற்கு மாவட்டத்தில் அமைந்துள்ள ஒரு மக்கள் தொகை கணக்கெடுப்பு நகரமாகும். இது அடிப்படையில் ஜாட் சமூகத்தின் சோலாங்கி வம்ச கிராமமாகும். குர்த் மற்றும் கலான் பாரசீக மொழிச் சொல் முறையே சிறியது மற்றும் பெரியது என்று பொருள்படும் போது இரண்டு கிராமங்கள் ஒரே பெயரைக் கொண்டிருக்கும் போது **கலான்** என்றால் பெரியது என்றும் **குர்த்** என்றால் கிராமப் பெயருடன் சிறியது என்றும் வேறுபடுத்தப்படுகிறது. 

## மக்கள்தொகையியல்
[thumb|200x200px| பூத் கலானின் இருப்பிடத்தைக் காட்டும் [தில்லி வரைபடம்]]
2001 இந்திய censusப்படி பூத் கலானின் மக்கள் தொகை 50,587 ஆகும். இதில் 55% ஆண்களும், 45% பெண்களும் உள்ளனர். பூத் கலானின் சராசரி கல்வியறிவு 64% ஆகும். இது தேசிய சராசரியான 59.5% ஐ விட அதிகம். இதில் ஆண்களின் கல்வியறிவு 72% ஆகவும், பெண்களின் கல்வியறிவு 56% ஆகவும் இருக்கிறது. பூத் கலானில், 17% மக்கள் 6 வயதுக்குட்பட்டவர்கள்.

## சான்றுகள்

பகுப்பு:தில்லி சுற்றுப் பகுதிகள்

பகுப்பு:வடமேற்கு தில்லி மாவட்டம்
பகுப்பு:Coordinates on Wikidata
ஆசுத்தல்

**ஆசுத்தல் கிராமம்** (*Village Hastsal*) என்பது இந்தியாவின் தில்லி மாநிலத்தின் மேற்கு தில்லி மாவட்டத்திலுள்ள ஒரு மக்கள் தொகை கணக்கெடுப்பு ஊராகும்.

## புராணக் கதை
இந்த பகுதி ஒரு காலத்தில் நீரில் குழித்து யானைகள் ஓய்வெடுக்கும் இடமாக இருந்ததாக ஒரு கதை இருக்கிறது.  யானைகள் "ஆத்தி" என்றும், இடம் "தலம்" என்றும் இந்தியில் அழைக்கப்படுகிறது. எனவே, இந்த இடத்துக்கு ஆசுத்தல் - யானைகள் தங்கும் இடம்- என பெயர் வந்திருக்கலாம்.

17 ஆம் நூற்றாண்டில் முகலாயப் பேரரசர் ஷாஜகான் இங்கு ஒரு வேட்டையாடும் விடுதியை வைத்திருந்தார். 1650இல், அவர் தனது வேட்டை விடுதிக்கு அருகில் சிறு குதுப் மினாரை கட்டினார்.  55-அடி (17 மீ) உயரமுள்ள அதன் மினார் உள்ளூரில் *ஆசுத்தல் கி லாத்* அல்லது ஆசுத்தல் மினாரெட் என பிரபலமாக அறியப்படுகிறது. இது இப்போது கிராமத்தின் மூலையில் அமைந்துள்ளது. மேலும், *லாத்* (தூண்) என்றும் அறியப்படுகிறது. மினாரெட்டும் வேட்டையாடும் விடுதியும் இன்றும் உள்ளன. ஆனால் கைவிடப்பட்டு இடிந்து கிடக்கின்றன. மினாரட் வடிவமைப்பில் குதுப் மினாரை ஒத்திருக்கிறது.

## மக்கள்தொகையியல்
 India census, கிராமத்தில்  176,877 என்ற அளவில் மக்கல் தொகை இருக்கிறது. இதில் 55% ஆண்களும், 45% பெண்களும் உள்ளனர். இதன் கல்வியறிவு விகிதம் 83.71 % ஆகும். இதில் ஆண்களின் கல்வியறிவு 90.51% எனவும், பெண்களின் கல்வியறிவு 75.84% எனவும் இருக்கிறது. இதன் 18% மக்கள் 6 வயதுக்குட்பட்டவர்கள். 

## சான்றுகள்

## வெளி இணைப்புகள்
* Hastsal Minar - 9 July 2010
பகுப்பு:Coordinates on Wikidata

பகுப்பு:தில்லி சுற்றுப் பகுதிகள்
பகுப்பு:மேற்கு தில்லி மாவட்டம்